Alle sejl er sat til, når Hjallerup Marked starter den 2. juni. Klokken 11 vil zumba-klubber fra hele landet gå i gang med det der bliver Danmarks største opvisning i zumba, det skriver Kanal Brønderslev. - Vi har rammerne til det og vi har mulighederne, derfor kaster vi os ud i dette vanvittige projekt med over 3000 deltagende ZUMBA dansere, udtaler Peter Holdensen, fra Markedsudvalget, til Kanal Brønderslev. Arrangørerne betegner selv rekordforsøget som tosset, og sidestiller det med tidligere års rekordforsøg så som at afskyde 55.000 raketter med én tændstik.
Over 3000 personer vil åbne dette års udgave af Hjallerup med Danmarks største opvisning i zumba.